**Referat af bestyrelsesmøde i Tørring Beboerforening den 3. april 2014 hos Kirsten**

**Tilstede:** Line, Torben, Hanne, Anne Dorthe, Kirsten

1. **Kanoer**

Før mødet kørte vi beboerforeningens to kanoer ned til søen, så de nu ligger klar til udlejning. Anne Dorthe følger op på kanoudlejning; hvem der har nøgler og ønsker at genleje næste år. Siger derefter til Hans Peter, at han kan skrive i nyhedsbrev, at kanoer ligger klar til udlejning, og at man kan melde sig på kalender på hjemmesiden. Anne Dorthe laver derudover opslag til ”kassen”.

1. **Planlægning af hvordan vi skal arbejde videre med fællesareal på Selvejervej**

Scenariet er, at Tørring Beboerforening kan overtage og stå for driften af Selvejervej grundforenings fællesareal overdraget fra Nis og Gisela og at beboerforeningen dermed afgiver nuværende boldbane.

Dette skal beboerforeningen tage stilling til om de ønsker.

Vi skal være helt klar over hvilke vilkår det indebærer. Hvad sker der hvis beboerforening og grundejerforening måske bliver uenige på et tidspunkt. Kan aftalen opsiges og skal den overhovedet kunne det?

Vi besluttede, at beboerforeningens bestyrelse skal mødes med grundejerforeningens bestyrelse for at afdække, hvordan vilkårene for overtagelse af fællesarealet kan ske, så det også er juridisk gældende.

Kirsten spørger Jacob om grundejerforeningens bestyrelse kan mødes med beboerforeningens bestyrelse mandag den 28.4. kl. 19.30. Alternativ dato tirsdag den 29.4. kl. 19.30.

Efter dette møde indkalder vi til et stormøde for alle i byen, hvor folk kan tage stilling til om beboerforeningen ønsker at overtage jordstykket eller ej. Ønsker beboerforeningen at overtage jordstykket nedsættes en arbejdsgruppe, som arbejder videre med at planlægge, hvad jordstykket skal anvendes til.

1. **Aftaler om kommende møder**

Vi har aftalt tirsdag den 10. juni kl. 19.30-22.00 hos Line. På dette møde aftaler vi mødedatoer for resten af året.

1. **Evt.**

Hanne har undersøgt Nabohjælp ved landbetjenten. Hanne har fået mærkater. Interesserede kan hente mærkat til dør eller vindue hos Hanne.

Hanne har undersøgt aftaler om græsslåning af boldbane. Asbjørn vil gerne stå for arbejdet. Bestyrelsen aftalte, at han får 3200 kr. for slåning af boldbanen ugentligt hele sæsonen 2014. Asbjørn må sørge for evt. ”vikar” i ferieperioder og står selv for evt. reparationer af maskine. Anne Dorthe sørger for betaling til Asbjørn månedsvis.

Torben har aftalt leje af boldbane i 2014 med Jeanette og Steen. Anne Dorthe sørger for betaling af leje.

Hanne sørger for nyt sneglegift.

Vi er mange der har fornøjelse af den nyoprettede facebook-gruppe. Så ros til Jacob for at oprette den.

Tilføjelse til referat, som vi glemte at drøfte på mødet:

Anne Dorthe har på vegne af beboerforeningen henvendt sig til Skanderborg kommune angående skolebusrute, der går gennem Tørring. I forbindelse med kommunens undersøgelse af behovet for skolebusforbindelse har vi således gjort opmærksom på landsbyens behov for, at kommunen ikke nedlægger alle afgange midt på dagen, hvis vi fortsat skal være et attraktivt sted at bo for alle både unge og gamle.

Tak til Anne Dorthe!

*Kirsten referent*